कई साल से वार्ड में गंदगी, कहीं सुनवाई नहीं
पिछलेकई सालों से वार्ड 15 के लोग समस्याएं झेल रहे हैं। हर तरफ गंदगी, कीचड़ और सड़कों के अभाव में राहगिर परेशान है। गंदे पानी के निकासी के अभाव में जगह-जगह फैले पानी से मच्छर पैदा हो रहे हैं। स्थिति ये है कि लोगों को घरों से निकलना तक दुभर हो रहा है।
मुख्य रास्ते पर गंदगी फैले रहने के कारण रास्ता तलाशना पड़ता है। वार्ड के लोगों ने बताया कि चुनावों के दौरान नेता वार्ड में विकास के दावे करते है। चुनाव बीत जाने के बाद कोई सुध नहीं लेता। मूलभूत सुविधाओं की कमी के चलते वार्ड के लोग अब तंग चुके है। मंदिर, स्कूल कई वार्डों का मुख्य रास्ता होने के बाद भी वार्ड में सुधार नहीं हो रहा है। वार्ड में राठौड़ों कि कुल देवी माता नागणेचिया का मंदिर गुडगांवा की माता का मंदिर है। हर रोज सैकड़ों श्रद्धालु यहां आते है। खेतों की तरफ जाना का भी रास्ता है।
^समस्याओं को लेकर ग्राम पंचायत की बैठक में कई बार मुद्दा उठाया। कीचड़ में मिट्टी भी डलवाई गई, लेकिन इसका स्थाई समाधान नहीं हो पाया। जब तक पक्की सड़क नालियां नहीं बनेगी सुधार नहीं हो सकता। रोहिताषकुमार वाल्मीकि, वार्ड पंच
^पंचायतसमिति को वार्ड में पानी निकासी समस्या के लिए प्रस्ताव बनाकर भेज दिया गया है। जिला परिषद को भी अवगत करवा दिया है। ममतासिहाग, सरपंच
^जनप्रतिनिधियों ग्राम पचायत के सरपंच को कई बार अवगत करवा दिया। जिला परिषद सदस्य नरेश कुमार सहारण को जब समस्या बताई तो उन्होंने कहा कि विधायक कोटे जिला परिषद कोटे से राशि स्वीकृत हो चुकी है, जल्द ही सड़क निर्माण शुरू होगा। छगनलालभार्गव, वार्डवासी
वार्ड 15 में मुख्य रास्ते पर चारों तरफ फैला कीचड़।
bho_Deva hin_Deva hin_Deva hin_Deva hin_Deva hin_Deva hin_Deva